CELEX: C2004/262/82
Language: el
Date: 2004-10-23 00:00:00
Title: Υπόθεση T-309/04: Προσφυγή της TV 2/DANMARK A/S κατά της Επιτροπής των Ευρωπαϊκών Κοινοτήτων που ασκήθηκε στις 28 Ιουλίου 2004

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/43
            
         Προσφυγή της TV 2/DANMARK A/S κατά της Επιτροπής των Ευρωπαϊκών Κοινοτήτων που ασκήθηκε στις 28 Ιουλίου 2004
   (Υπόθεση T-309/04)
   (2004/C 262/82)
   Γλώσσα διαδικασίας: η δανική
   Η TV 2/DANMARK A/S, με έδρα το Odense (Δανία) εκπροσωπούμενη από τον δικηγόρο Olaf Koktvedgaard, άσκησε ενώπιον του Πρωτοδικείου των Ευρωπαϊκών Κοινοτήτων στις 28 Ιουλίου 2004 προσφυγή κατά της Επιτροπής των Ευρωπαϊκών Κοινοτήτων.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει στο σύνολό της ή, επικουρικώς, εν μέρει την απόφαση C(2004)1814τελ. υπόθεση C 2/2003 (ex NN 22/2002) της Επιτροπής, της 19ης Μαΐου 2004, για τα υπέρ της TV2 / Danmark μέτρα της Δανίας,
            
         
               —
            
            
               να καταδικάσει την Επιτροπή στα δικαστικά έξοδα.
            
         Λόγοι ακυρώσεως και κύρια επιχειρήματα:
   Με την προσβαλλόμενη απόφαση, η Επιτροπή ενέκρινε την ενίσχυση η οποία παρασχέθηκε από το 1995 έως το 2002 στην TV2/DANMARK υπό τη μορφή πόρων από τέλη τηλεοράσεως και ορισμένων άλλων μέτρων, ως συνάδουσα προς την κοινή αγορά, με εξαίρεση ποσό 628,2 εκατομμυρίων δανικών κορόνων που, κατά την Επιτροπή, συνιστά παράνομη κρατική ενίσχυση και του οποίου την επιστροφή το Βασίλειο της Δανίας υποχρεούται να ζητήσει από την προσφεύγουσα.
   Προς στήριξη του αιτήματός της, η προσφεύγουσα προβάλλει ότι η προσβαλλόμενη απόφαση εκδόθηκε, χωρίς να τηρηθούν διατάξεις συνιστώσες ουσιώδη τύπο, το άρθρο 87, παράγραφος 1 ΕΚ, το άρθρο 86, παράγραφος 2, ΕΚ, το άρθρο 295 ΕΚ, και το Πρωτόκολλο για το σύστημα δημόσιας ραδιοτηλεόρασης. Η προσφεύγουσα προβάλλει ειδικότερα,
   
               —
            
            
               ότι δεν τηρήθηκε η αρχή της προηγούμενης ακροάσεως, ότι η εκτίμηση περί υπεραντισταθμίσεως περιλαμβάνει ποσά τα οποία δεν αφορά το χρονικό διάστημα της έρευνας και ότι είναι ανεπαρκές το έρεισμα και η αιτιολογία της εκτιμήσεως για τη δημιουργία ιδίων κεφαλαίων της TV2,
            
         
               —
            
            
               ότι η έρευνα της Επιτροπής δεν πραγματοποιήθηκε με βάση την κατάσταση που υφίστατο κατά το χρονικό σημείο της εφαρμογής των επί μέρους υπέρ της TV2 μέτρων,
            
         
               —
            
            
               ότι οι πόροι από τέλη ραδιοτηλεοράσεως, που εισέρευσαν στην TV2, και οι πόροι από διαφημίσεις, που εισέρευσαν κατά τα έτη 1995-1997 στην TV2 μέσω του TV2-Fond, δεν είναι κρατικές ενισχύσεις, διότι δεν είναι κρατικοί πόροι,
            
         
               —
            
            
               ότι δεν συντρέχει περίπτωση κρατικής ενισχύσεως, ακόμη κι αν οι πόροι που εισέρευσαν υπερβαίνουν ενδεχομένως τα καθαρά έξοδα της TV2 κατά την εκτέλεση των κοινής ωφελείας καθηκόντων της, διότι οι πόροι δεν χρησιμοποιήθηκαν ουσιαστικώς για να χρηματοδοτηθούν σταυροειδώς εμπορικές δραστηριότητες,
            
         
               —
            
            
               ότι η TV2 δεν απέκτησε οικονομικό πλεονέκτημα, το οποίο δεν θα είχε αποκτήσει υπό συνήθεις συνθήκες οικονομίας της αγοράς, διότι το πραγματοποιηθέν πλεόνασμα της TV2 δεν υπερβαίνει ένα εύλογο κέρδος κατά την άσκηση καθηκόντων κοινής ωφελείας της TV2 και διότι η δημιουργία ιδίων κεφαλαίων της TV2 οφείλεται σε λόγους αναγόμενους στην οικονομία της αγοράς,
            
         
               —
            
            
               ότι η δημιουργία ιδίων κεφαλαίων της TV2 δεν υπερβαίνει αυτό που είναι αναγκαίο για την εκτέλεση των κοινής ωφελείας καθηκόντων της TV2,
            
         
               —
            
            
               ότι δεν μπορεί να ζητηθεί επιστροφή από την ιδρυθείσα μετά το χρονικό διάστημα της έρευνας ανώνυμη εταιρία, την TV 2/Danmark A/S, διότι η εταιρία αυτή δεν κατέστη πλουσιότερη,
            
         
               —
            
            
               ότι η περί τόκων αξίωση της απαιτήσεως επιστροφής πρέπει να ακυρωθεί, διότι στην απαίτηση επιστροφής περιλαμβάνεται ήδη καθορισμός επιτοκίου.